Case ID: 1151175
Sentence 5: Mübahisənin həlli üçün aşağıdakı sənədlər məhkəməyə təqdim olunmuşdur: - İşdə olan, RX seriyalı ******* nömrəli "Hüquqların dövlət qeydiyyatı haqqında daşınmaz əmlakın dövlət reyestrindən çıxarış"dan görünür ki, Şəki şəhəri X7 prospektində yerləşən 0,0074 ha torpaq sahəsinə İddiaçı tam mülkiyyət hüququ 18.02.2019-cu ildə daşınmaz əmlakın dövlət reyestrində qeydiyyata alınmışdır; - İşdə olan, Azərbaycan Respublikası Əmlak Məsələləri Dövlət Komitəsinin yanında Daşınmaz Əmlakın Dövlət Reyestri Xidmətinin 12 saylı Şəki Ərazi İdarəsinin 28.10.2019-cu il tarixli imtina məktubundan görünür ki, "Daşınmaz əmlakın dövlət reyestri haqqında" Azərbaycan Respublikası Qanununun 8-ci maddəsində göstərilən əsaslar - Azərbaycan Respublikasının Şəhərsalma və Tikinti Məcəlləsi qüvvəyə mindikdən (01.01.2013-cü ildən) sonra inşa edilən tikintisinə icazə tələb olunan tikinti obyektləri üçün tikintiyə icazə verilməsi barədə qərar, tikinti obyektinin istismarına icazə və ya qanuni qüvvəyə minmiş məhkəmə qərarı təqdim edilmədiyinə görə İddiaçı ərizəsinin icrası mümkün olmamışdır; - İşdə olan, "Şəki şəhəri X7 prospektində tikintisi nəzərdə tutulan İddiaçı məxsus qeyri-yaşayış binasının memarlıq planlaşdırma həlli" adlanan sənədin surətindən görünür ki, həmin sənəd "X10" MMC tərəfindən 25.09.2019-cu ildə tərtib edilmişdir; - İşdə olan, Azərbaycan Respublikası Şəki Şəhər İcra Hakimiyyəti başçısının aparatının 31.05.2020-ci il tarixli məktubundan görünür ki, sözügedən torpaq sahəsində qeyri-yaşayış obyektinin tikintisinə başlamazdan əvvəl tikintiyə icazə verilməsi məqsədilə yerli icra hakimiyyəti orqanına müraciət edilməli, tikintiyə icazə icraatına başlamaq üçün layihə sənədlərinə baxılaraq Azərbaycan Respublikası Dövlət Şəhərsalma və Arxitektura Komitəsindən, fəaliyyət sferalarına toxunulan aidiyyatı dövlət orqanlarından müvafiq rəylər alınmalı və bundan sonra obyektin tikintisinə icazə verilməli idi. Həmçinin tikinti obyektinin istismarına icazə verilməsi üçün də tikintiyə icazə ilə bərabər Azərbaycan Respublikası Fövqəladə Hallar Nazirliyinin Tikintidə Təhlükəsizliyə Nəzarət Dövlət Agentliyindən "istismara hazırlıq aktı" və Tikintilərin dövlət reyestrindən informativ və statistik kod alınmalı idi. Qeyd edilən prosedur qaydalara iddiaçı tərəfindən riayət edilmədiyinə görə obyektin tikintisinə və istismarına icazə sənədinin verilməsi mümkün deyil; - İşdə olan, Şəki Gigiyena və Epidemiologiya Mərkəzi tərəfindən iddiaçıya yazılmış 30.10.2019-cu il tarixli 364 nömrəli məktubda deyilir ki, Şəki şəhəri M.Ə.Rəsulzadə prospektində inşa etdiyi 0,0074 ha sahədə yerləşən qeyri-yaşayış obyektinə sanitar baxış keçirilmiş, obyekt sanitar-gigiyenik tələblərə uyğun inşa edilib, açılıb istifadəyə verilməsinə Şəki GEM etiraz etmir; - İşdə olan, X6 tərəfindən iddiaçıya verilmiş 11.09.2018-ci il tarixli 21-19/0020 nömrəli arayışda deyilir ki, Şəki şəhəri M.Ə.Rəsulzadə prospektindəyerləşən,İddiaçı məxsus qeyri-yaşayış obyektinin üzərindən keçən xətt yararsız vəziyyətdədir və işləmir, tikiliyə də heç bir maneçilik törətmir; - İşdə olan, "xxxx" QSC-nin Zaqatala RQİİ tərəfindən iddiaçıya yazılmış 01.11.2019-cu il tarixli 01/SB-4936/71 nömrəli məktubda deyilir ki, Şəki şəhəri M.Ə.Rəsulzadə prospektində yerləşən iddiaçıya məxsus qeyri-yaşayış sahəsinin yaxınlığında mühafizə zonası pozulmuş qaz xətti yoxdur.